|  |
| --- |
| PATVIRTINTA |
| Šilalės rajono savivaldybėsadministracijos direktoriaus |
| 2018 m. birželio 25 d. įsakymu Nr. DĮV – 757(2020 m. kovo 10 d. įsakymo Nr. DĮV – 217 redakcija) |

|  |  |  |
| --- | --- | --- |
|  | **UŽDAROSIOS AKCINĖS BENDROVĖS ,,ŠILALĖS ŠILUMOS TINKLAI“** |  |
| **ĮSTATAI** |
|  |
| **i skyrius****Bendrosios nuostatos** |
|  1. Uždaroji akcinė bendrovė ,,Šilalės šilumos tinklai“ (toliau – Bendrovė) yra ribotos civilinės atsakomybės privatusis juridinis asmuo, kuris savo veikloje vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas), kitais Lietuvos Respublikos teisės aktais, taip pat šiais įstatais. |
|  2. Bendrovės teisinė forma – uždaroji akcinė bendrovė. |
|  3. Bendrovės veiklos laikotarpis neribotas. |  |
|  4. Bendrovės finansiniais metais laikomi kalendoriniai metai, kurių pradžia – sausio 1 d., pabaiga – gruodžio 31 d. |
| **ii skyrius****Bendrovės veiklos tikslai ir objektas** 5. Bendrovės veiklos tikslai yra įstatuose numatytos veiklos organizavimas ir vykdymas siekiant pajamų ir pelno gavimo, akcininko turtinių interesų tenkinimo. Bendrovės pagrindinis veiklos objektas: garo tiekimas ir oro kondicionavimas (centralizuotas šilumos tiekimas šildymui, karšto vandens ruošimui, bei karšto vandens tiekimas).Bendrovė gali užsiimti bet kokia kita veikla, kuri neprieštarauja Lietuvos Respublikos teisės aktams. |
| **iii skyrius****Bendrovės įstatinis kapitalas, akcijos nominali vertė, akcijų skaičius ir suteikiamos teisės** 6. Bendrovės įstatinis kapitalas yra 2 004 210,30 (du milijonai keturi tūkstančiai du šimtai dešimt eurų ir trisdešimt centų) euro. 7. Bendrovės įstatinis kapitalas padalytas į 691 107 (šešis šimtus devyniasdešimt vieną tūkstantį vieną šimtą septynias) paprastąsias vardines akcijas. 8. Bendrovės akcijos nominali vertė yra 2,90 (du eurai ir devyniasdešimt centų) euro. 9. Bendrovės akcijos yra nematerialios. |
|  10. Kiekviena visiškai apmokėta akcija ją turinčiam akcininkui Bendrovės visuotiniame akcininkų susirinkime suteikia vieną balsą. |
|  11. Bendrovės akcininkų teises ir pareigas nustato Akcinių bendrovių įstatymas ir kiti Lietuvos Respublikos įstatymai. |
|  |
| **iv skyrius****Bendrovės valdymas** |
|  12. Bendrovės organai: |
|  12.1. visuotinis akcininkų susirinkimas; 12.2. stebėtojų taryba bendrovėje nesudaroma; 12.3. valdyba bendrovėje nesudaroma; |
|  12.4. vienasmenis valdymo organas – vadovas, kurio pareigų pavadinimas yra direktorius. |
|  13. Visuotinio akcininkų susirinkimo kompetencija, jo sušaukimo tvarka, kitų Bendrovės organų kompetencija, jų rinkimo ir atšaukimo tvarka nesiskiria nuo nurodytųjų Akcinių bendrovių įstatyme. Jeigu Bendrovės visų akcijų savininkas yra vienas asmuo, jo raštiški sprendimai prilyginami visuotinio akcininkų susirinkimo sprendimams. 14. Bendrovės vadovas priima sprendimus ir atlieka veiksmus, nustatytus Akcinių bendrovių įstatymo 34 straipsnio 1, 3, 4, 5, 6, 9, 10, 12, 13 ir 14 dalyse. 14.1. Bendrovės vadovas prieš priimdamas sprendimus nurodytus Akcinių bendrovių įstatymo 34 straipsnio 1 dalies 4, 5, 6 punktuose ir 4 dalies 1, 2, 3, 4, 5 ir 6 punktuose turi gauti visuotinio akcininkų susirinkimo pritarimą. Šis pritarimas nepanaikina Bendrovės vadovo atsakomybės už priimtus sprendimus. 14.2. Bendrovės vadovas svarsto ir tvirtina bendrovės veiklos strategiją, analizuoja ir vertina informaciją apie bendrovės veiklos strategijos įgyvendinimą ir šią informaciją teikia eiliniam visuotiniam akcininkų susirinkimui. |
|  |
| **V SKYRIUS****BENDROVĖS VADOVO SKYRIMO IR ATŠAUKIMO TVARKA** 15. Bendrovės vadovą renka ir atšaukia bei atleidžia, nustato jo atlyginimą, tvirtina pareiginius nuostatus, skatina jį ir skiria nuobaudas Šilalės rajono savivaldybei nuosavybės teise priklausančių bendrovių akcijų suteikiamas turtines ir neturtines teises įgyvendinanti institucija.  16. Bendrovės vadovas renkamas konkurso tvarka. Su Bendrovės vadovu sudaroma terminuota darbo sutartis. Darbo sutartį su Bendrovės vadovu Bendrovės vardu pasirašo Šilalės rajono savivaldybei nuosavybės teise priklausančių bendrovių akcijų suteikiamas turtines ir neturtines teises įgyvendinanti institucija. Bendrovės vadovas pradeda eiti pareigas nuo jo išrinkimo dienos, jeigu su juo sudarytoje sutartyje nenustatyta kitaip. 17. Bendrovės vadovas priimamas į darbą 5 metų kadencijai. Tas pats asmuo Bendrovės vadovu gali būti renkamas ne daugiau kaip dvi kadencijas iš eilės.  18. Pasibaigus pirmajai kadencijai, Bendrovės vadovas gali būti renkamas antrajai 5 metų kadencijai, atsižvelgiant į tai, ar Bendrovės vadovo pirmosios kadencijos laikotarpiu Bendrovė pasiekė visus jai nustatytus veiklos tikslus. Bendrovės pasiektų veiklos tikslų atitiktis jai nustatytiems veiklos tikslams vertinama Šilalės rajono savivaldybės tarybos nustatyta tvarka. Pasibaigus antrajai kadencijai, Bendrovės vadovas yra atšaukiamas iš pareigų. Sprendimą dėl Bendrovės vadovo atšaukimo ir darbo sutarties nutraukimo priima Šilalės rajono savivaldybei nuosavybės teise priklausančių bendrovių akcijų suteikiamas turtines ir neturtines teises įgyvendinanti institucija.**vi skyrius****Bendrovės pranešimų skelbimo tvarka** 19. Kai Bendrovės pranešimai turi būti paskelbti viešai, jie skelbiami VĮ Registrų centro leidžiamame elektroniniame leidinyje ,,Juridinių asmenų vieši pranešimai“. |
|  20. Kiti Bendrovės pranešimai akcininkams ir kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku ar įteikiami pasirašytinai. |
|  21. Akcininkams pranešimai yra siunčiami Bendrovės vertybinių popierių apskaitos dokumentuose nurodytu adresu. |
|  22. Už pranešimų išsiuntimą ar jų įteikimą laiku atsako Bendrovės vadovas. |
|   |
| **vii skyrius****Bendrovės dokumentų ir informacijos pateikimo** **akcininkams tvarka** |
|  23. Akcininko rašytiniu reikalavimu ne vėliau kaip per 7 dienas nuo reikalavimo gavimo dienos Bendrovės dokumentai, nesusiję su Bendrovės komercine (gamybine) paslaptimi ir konfidencialia informacija, akcininkui pateikiami susipažinti Bendrovės darbo valandomis jos buveinėje ar kitoje Bendrovės vadovo nurodytoje vietoje, kurioje dokumentai yra saugomi. Šių dokumentų kopijos akcininkui gali būti siunčiamos registruotu laišku arba įteikiamos pasirašytinai. |
|  24. Akcininkas arba akcininkų grupė, turintys ar valdantys 1/2 ir daugiau akcijų ir pateikę Bendrovei jos nustatytos formos rašytinį įsipareigojimą neatskleisti komercinės (gamybinės) paslapties ir konfidencialios informacijos, turi teisę susipažinti su visais Bendrovės dokumentais. Įsipareigojimo formą nustato Bendrovės vadovas. |
|  25. Bendrovės dokumentai, jų kopijos ar kita informacija akcininkams pateikiama neatlygintinai. |
| **viii skyrius****Bendrovės filialų ir atstovybių steigimas ir** **veiklos nutraukimas** |
|  26. Bendrovė turi teisę steigti filialus ir atstovybes Lietuvos Respublikoje ir užsienio valstybėse. |
|  27. Sprendimą steigti Bendrovės filialus ir atstovybes, nutraukti jų veiklą, skirti ir atšaukti Bendrovės filialų ir atstovybių vadovus priima, taip pat filialų ir atstovybių nuostatus tvirtina Bendrovės vadovas, vadovaudamasis teisės aktais.  |
| **ix skyrius****Bendrovės įstatų keitimo tvarka** |
|  28. Bendrovės įstatų keitimo tvarka nesiskiria nuo nurodytosios Akcinių bendrovių įstatyme. |
| Šie įstatai pasirašyti 2020 m. \_\_\_\_\_\_\_\_\_\_\_\_\_\_\_\_\_\_ d.Šilalė, |
|  |  |  |  |  |  |
| *( įgaliotas asmuo)* |  | *(parašas)* |  | *(vardas, pavardė)* |  |